Deur Lientjie Mentz 28 Junie 2018 06:03
Loané van Sandwyk in Die Hammers.Foto: Verskaf
Daar is vanjaar 'n rekordgetal­produksies vir Vrynge op die Vrystaat Kunstefees van 7 tot 14 Julie. Dit is vanjaar die derde keer dat Vrynge aangebied word.
Die program spog vanjaar met 50 produksies en op die openingsdag is daar 12 om van te kies.
Versnit/Vers nut is 'n multi­mediaproduksie deur Maanvrou, die skrywersnaam van amateurdigter Elzette Boucher. Dié woordkunsproduksie is 'n vermenging van oorspronklike digkuns ingedeel volgens wyn-variëteite. Die verse word vergesel van beeld en klank.
Loané van Sandwyk bring 'n eenvrouvertoning Die Hammers na Vrynge.
Die projek word deur die Nasionale-kunstetrust befonds en fokus daarop om jong dansers te ontwikkel. Die Kaapse choreograaf Kirvan Fortuin sal die werksessies behartig.
As jy 'n dag vir die hele gesin soek, mik vir Die laaste sprokie, Slightly NuttyenWerner Creates Storiesmakers. Die Story of Adam & If en What a Difference Jazz Makesbeloof om die gehoor op 'n ritmiese avontuur weg te voer.
Vrynge-deelnemers gaan vanjaar onthou as 'n mengelmoes van werksessies en besprekings. Een van die nuwe toonvensters op vanjaar se fees is Vlieks, waardeur nuwe kortfilms deur jong, innoverende filmmakers vertoon word.
Sommige produksies het ouderdomsbeperkings. Maak seker voordat jy kaartjies by Computicket koop. Die volledige program is op www.vrystaatkunstefees.co.za
Hou Bloemnuusse Facebookblad dop om kaartjies vir verskillende Vrynge-vertonings te wen.
Die eerste stel dubbelkaartjies wat van vandag af op die spel is, is vir die vertoning van Geskeurde vellies(die ouderdomsbeperking is 16) op Woensdag 11 Julie om 19:00. Daar is ook 'n stel dubbelkaartjies vir Road Trip se vertoning van Maandag 9 Julie om 16:00 (ouderdomsbeperking 16) op die spel.